**RAZLIČNE ZVRSTI GLASBE**

Danes bomo poslušali različne zvrsti glasbe.


Odprite delovni zvezek na strani 37. Tu imate štiri skladbe. Zraven so napisani naslovi skladb in izvajalci oziroma avtorji. Torej to ni ljudska, ampak **umetna glasba**.

* **DMITRIJ ŠOŠTAKOVIČ: BALETNI VALČEK**

To je primer **klasične glasbe**. Igra jo orkester z veliko instrumenti, vodi jih dirigent. Na to glasbo plešejo tudi baletniki. Klasično glasbo lahko poslušamo na koncertih. Skladbo lahko poslušate na:

https://www.lilibi.si/gradivo-za-ucitelje/alias/test/Lili%20in%20Bine%203/Dodatno%20gradivo/Glasbena%20umetnost/Glasba%20za%20poslusanje%20Lili%20in%20Bine%203/52%20DMITRI%20SOSTAKOVIC%20BALETNI%20VALCEK.mp3

V DELOVNI ZVEZEK NA ČRTO POD NASLOV BALETNI VALČEK NAPIŠITE **KLASIČNA**.


 **DMITRIJ ŠOŠTAKOVIČ**

* **SLAVKO IN VILKO AVSENIK: NA GOLICI**

To je primer **narodno-zabavne glasbe**. To glasbo igra ansambel (4-6 glasbenikov igra na klarinet, trobento, kitaro, tubo, harmoniko ...). Pesem pojejo vsi ali pa solist. Glasbeniki so po navadi oblečeni v narodne noše.

https://www.lilibi.si/gradivo-za-ucitelje/alias/test/Lili%20in%20Bine%203/Dodatno%20gradivo/Glasbena%20umetnost/Glasba%20za%20poslusanje%20Lili%20in%20Bine%203/53%20ANSAMBEL%20BRATOV%20AVSENIK%20NA%20GOLICI.mp3

V DELOVNI ZVEZEK NA ČRTO POD NASLOV NA GOLICI NAPIŠITE **NARODNO-ZABAVNA**.

 **ANSAMBEL AVSENIK**

* **ADELE: ROLLING IN THE DEEP**

To je primer **zabavne glasbe**. Zabavni ansambli štejejo od 4 do 8 članov. Večkrat imajo solista. Igrajo na bobne, električne kitare ... To glasbo lahko vsak dan slišimo na večini radijskih postaj.

https://www.lilibi.si/gradivo-za-ucitelje/alias/test/Lili%20in%20Bine%203/Dodatno%20gradivo/Glasbena%20umetnost/Glasba%20za%20poslusanje%20Lili%20in%20Bine%203/54%20ADELE%20ROLLING%20IN%20THE%20DEEP.mp3

V DELOVNI ZVEZEK NA ČRTO POD NASLOV ROLLING IN THE DEEP NAPIŠITE **ZABAVNA.**

 **ADELE**

<https://www.youtube.com/watch?v=yJ_1y3iNvwc>

* **CHARLIE PARKER JUNIOR: BILLIJEVO POSKAKOVANJE**

To je primer **džeza** (jazz). Igrajo ga ansambli,v katerih je od 3 do 10 ljudi. Igrajo na saksofone, trobente, bobne, kontrabas. Džez ni glasba za ples. Slišimo ga lahko v posebnih klubih.

 **CHARLIE PARKER JUNIOR**

https://www.lilibi.si/gradivo-za-ucitelje/alias/test/Lili%20in%20Bine%203/Dodatno%20gradivo/Glasbena%20umetnost/Glasba%20za%20poslusanje%20Lili%20in%20Bine%203/55%20CHARLIE%20PARKER%20JUNIOR%20BILIJEVO%20POSKAKOVANJE.mp3

V DELOVNI ZVEZEK NA ČRTO POD NASLOV BILLIJEVO POSKAKOVANJE NAPIŠITE **DŽEZ ALI JAZZ.**

**Tvoja naloga je, da si zapomniš nekaj zvrsti glasbe.**